19 Leka gape go bona ka leitlho la mogopolo isagwe e batho ba ba siameng ba tla nnang le yone mo lefatsheng le lesha la Modimo mo pusong ya ga Solomone yo Mogolwane. Re solofediwa jaana: “Go tla nna le dijo tsa ditlhaka di le dintsi mo lefatsheng; go tla penologa mo godimo ga dithaba.” (Pes. 72:16) E re ka ka tlwaelo dijo tsa ditlhaka di sa tlhoge mo godimo ga dithaba, mafoko ano a gatelela ntlha ya gore lefatshe le tla ntsha dijo tse dintsi go le kana kang. Dikungo tsa lone di “tla nna jaaka kwa Lebanona,” kgaolo e e neng e ungwa thata ka nako ya puso ya ga Solomone. Akanya fela! Go sa tlhole go na le tlhaelo ya dijo, go se na ope yo o sa otlegang, go se na ope yo o lalang ka tlala! Ka nako eo, botlhe ba tla itumelela “mokete wa dijo tse di tsentsweng leokwane le lentsi.”—Isa. 25:6-8; 35:1, 2.